<classify> Mwandishi Wetu, Dar es Salaam Mkuu wa Wilaya ya Kigamboni, Sara Msafiri, ameipongeza Benki ya UBATanzania kwa mchango mkubwa inaotoa kwenye sekta ya elimu hususani kutoa vitabuzaidi ya 15,000 kwa shule za sekondari zote zenye uhitaji wa vitabu zilizopowilaya humo. UBA Tanzania kupitia UBA Foundation chini ya mpango wa ReadAfrica Initiative, imetoa vitabu hivyo vya fasihi kwenye shule za sekondari zaserikali zilizopo Wilaya Mpya ya Kigamboni katika shule za Nguva, Aboud Jumbe naPemba Mnazi. Vitabu hivi vilivyotolewa na Benki ya UBA Tanzania, vitasaidia katika kuwajengea vijana wetu kupenda kujisomea na kujiwekea utaratibu wa kujisomea mara kwa mara, pamoja na kuwaongezea uwezo katika masomo yao, amesema Msafiri. Naye Mkuu wa Kitengo cha Biashara Ndogo Ndogo na Kati, Geofrey Mtawa,amesema vitabu hivyo ni vya hadhi ya juu Afrika, ambavyo vimeboreshwa zaidi ilikuwawezesha wanafunzi na walimu kuvielewa kwa lugha rahisi na yenye kuelimisha. Baadhi ya vitabu vilivyotolewa na benki hiyo ni vile vinavyotumika kwenye mitaala ya Tanzania kama Things Fall Apart, The Girl That Can, The Fisherman na vinginevyo.  <topic>: kitaifa 